شركة مصر للغزل و النسيج اتاسست سنه 1927 كواحده من شركات بنك مصر, براس مال 300,000 جنيه انزاد تدريجيا فبقى سنة 1958 اربع ملايين جنيه, و الشركه بشارع طلعت حرب بمدينه المحله الكبرى بجمهوريه مصر العربيه. مصانعها كانت على مساحه قدرها 32 فدان و انزادت لـ 580 فدان بتشغل الاقسام الانتاجيه 335 فدان و الباقى المنشآت الاجتماعيه بعدها وصلت دلوقتى مساحتها 1000 فدان و بتضم مدن للعمال الاولى و التانيه و مناطق اسكان فى منشيه البكرى و الزهراء و بتحتوى على اول مدينه رياضيه و ترفيهيه فى الدلتا. بدات شركه مصر للغزل و النسيج انتاجها سنه 1930م و كان عدد مغازلها 12,200 مغزل وصلت 300,000 مغزل تضمهم سته مصانع للغزل. كانت الشركه بتحتوى ف بدايتها 484 نول للنسيج و دلوقتى 5000 نول بتضمهم عشر مصانع للنسيج بتستهلك حوالى مليون قنطار من القطن تمثل 25% من اجمالى الاستهلاك الكلى للجمهوريه. كمان فيه بالشركه اربع مصانع للملابس الجاهزه انتاجها 5.1 مليون قطعه فى السنه و عدد العاملين بالشركه 24,000 عامل و موظف و 3,000 عامل مؤقت, و بالشركه ست مراكز للتدريب المهنى لرفع الكفايه الانتاجيه.